b'\n_START_ARTICLE_\nVe\xc4\x8dcevni raketomet\n_START_PARAGRAPH_\nVe\xc4\x8dcevni raketomet ali ve\xc4\x8dcevni raketometni sistem (angle\xc5\xa1ko Multiple Launch Rocket System; kratica MLRS) je raketno-artilerijsko oro\xc5\xbeje._NEWLINE_Sam tip oboro\xc5\xbeitvenega sistema se je pojavil med sovjetsko-japonsko mejno vojno leta 1939, uveljavil pa se je med drugo svetovno vojno; glavna predstavnika pa sta bila sovjetska Katju\xc5\xa1a in nem\xc5\xa1ki Nebelwerfer._NEWLINE_Osnovni koncep je hkratno oz. hitro zaporedno izstreljevanje raket na ciljno obmo\xc4\x8dje. Sprva so bile rakete le nevodljive in zaradi tega nenatan\xc4\x8dne. Toda zaradi hitrega izstreljevanje, mo\xc4\x8dnega eksploziva v glavah raket in hkratne uporabe ve\xc4\x8d takih sistemov je bilo tako oro\xc5\xbeje zelo u\xc4\x8dinkovito in smrtnonosno._NEWLINE_Z razvojem so za\xc4\x8deli uporabljati tudi specializirane bojne glave (npr. za uni\xc4\x8devanje tankov, pehote, fortifikacij,...) in vodljive rakete.'